**Când tu întârzii...**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când tu întârzii...

Adun în podul palmei resemnarea

Și-i pun de strajă cor de bun venit

Să-nceapă dar, să cânte așteptarea

Atunci când tu întârzii la zenit.

Tic-tacuri mă gătesc prenupţial

Cu rumeguș din trunchi de falanster

Și leapădă tristeţi secvenţial

Când tu întârzii și te vrei mister.

Catadicsesc vociferări imateriale

Spre ectoplasme-nscăunate în neant

Când tu întârzii printre lacrimi goale,

Din templul pacienţei, sicofant.

Când tu întârzii, vreascuri răspopite

Trosnesc coercitiv la colţ de tâmple

Și-n foc mă pedepsesc.Nopţi irosite,

Așteaptă ca venirea-ţi să se-ntâmple.

Sunt neamuri stropii toţi ai disperării

Hălăduind în clanuri divergente

Când tu întârzii, chiar și valul mării

Întârzie-n abisuri decadente.

În taine noctambule, mucenicii

Se-mbracă-n crucifix din umbra lunii

Când tu întârzii...răstignind indicii,

Că-n pieptul meu ai să albești tăciunii.

Se simt proeminenţe-n dor de tine,

Când pipăi amintiri cu gând despotic

Doar când întârzii.Dar când ești cu mine

Sunt un Adam în Rai apoteotic...

Din lacăte îndestulate de-ncuieri

Atârn la porţi închise chei sălcii

Dar știu c-ai să-mi desfereci de dureri

Întârzierile-ţi din nopţile pustii.

Marian Puscasiu

Iulie 2015